Beryl Bainbridge
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Beryl Bainbridge var en britisk forfatter. Mange av hennes romaner tar utgangspunkt i hennes egne erfaringer som blant annet skuespiller, maler og fabrikkarbeider. Både personene og dialogen karakteriseres imidlertid av en egenartet blanding av hverdagslighet og eksentrisitet, og fortjener ofte betegnelsen «black comedy».
Bainbridge hadde et skarpt, vittig og udogmatisk blikk for menneskelige forhold, der en av partene ofte er forknytt og tilsynelatende hjelpeløs, som i The Dressmaker (1973, filmatisert 1989), Sweet William (1975, norsk oversettelse Deilige William, 1978; filmatisert 1980) og A Quiet Life (1976). Handlingen i den prisbelønnede Injury Time (1977) er en plutselig konfrontasjon mellom dagliglivets banaliteter og absurd vold. An Awfully Big Adventure kom i 1989.I senere romaner la Bainbridge handlingen til tidligere historiske perioder: The Birthday Boys (1991), Every Man for Himself (1996), Master Georgie (1998) og According to Queenie (2001). Les mer i Store norske leksikon Storbritannias litteratur